Dyeus

*Dyēus (tamién *Dyēus ph2ter) es la diviniá recostruía prencipal del panteón protoinduropéu. Era el dios la lus del día, y la su pusición pue bel refrejáu la pusición del patriarca u monarca ena socieá.

Diosis posterioris qu'están etimologicaenti relacionáus con Dyeus incrúin:

Grupu Dyēus:

 El Zeus griegu
 El Iuppiter romanu 
 El Dis Pater galorromanu
 El Dyauṣ Pitār védicu 
 Quiðás tamién Dionysos, y el traciu Sabazios (de Saba Zeus?) 

Grupu Deiwos:
 El Tiwaz germánicu(conocíu más tardi cumu Tyr)
 El términu latinu Deus
 El Dagda irlandés
 El Dievas bálticu
 El Dažbog eslavu
 El Deva/Daeva Indo-Iraniu

Dyeus era invocáu cumu Dyeu Ph2ter, literalmenti "Sky Father" o "pairi reluðienti", tal cumu se refreja nel latín Iuppiter, Dispater y deus pater, el griegu Zeu pater, el sánscritu Dyauṣ Pitār or DyausPitrah. Cumu dios pairi, tendría cumu esposa a Pltwih2 Mh2ter, "mairi tierra".

En evolucionandu los panteonis las mitologías individualis relacionás cona religión indouropea, los atributus Dyeus juerun a veðis atribuíus a otras diviniáis nuevas. Ena mitología griega y romana, Dyeus remaneció cumu el dios prencipal, mentris qu'ena mitología védica, el acontinaol etimológicu de Dyeus se gorvió un dios mu abstractu, y los sus atributus originalis lo mesmu qu'el su domiñu el restu diosis juerun trasferíus a diosis cuyus nombris puen sel recostruíus pa tiempus indouropéus (Agni) u no (Indra).

 Vel tamién 
 Religión protoinduropea

Categoría:Religión